Η επικοινωνία με τον Γιάννη ήταν πολύ καλή. Ήταν πολύ πρόθυμος να μας βοηθήσει και να μας βρει άμεση λύση σε κάτι που χρειαστήκαμε. Το highlight του διαμερίσματος είναι η θέα, η οποία είναι απίστευτη. Τα μεγάλα παράθυρα κάνουν τη θέα ακόμα πιο απολαυστική. Οι εξωτερικοί θόρυβοι δεν αποτέλεσαν κανένα πρόβλημα για εμάς. Ο σύντροφός μου, που είναι λίγο πιο ευαίσθητος τους θορύβους, χρησιμοποίησε τις ωτοασπίδες που παρέχονται από το διαμέρισμα και δεν είχε κανένα πρόβλημα με τον ύπνο. Οι παροχές ήταν αρκετά καλές. Η τοποθεσία είναι επίσης ένα τεράστιο πλεονέκτημα αυτού του διαμερίσματος. Βρίσκεται στα Λαδάδικα και είναι πάρα πολύ κοντά στη Βαλαωρίτου και την Αριστοτέλους. Περίπου 5 λεπτά με τα πόδια. Με το που βγαίνεις απ' την πολυκατοικία ακριβώς αριστερά σου είναι ο παραλιακός δρόμος, η λεωφόρος Νίκης. Το διαμέρισμα ήταν βέβαια λίγο κρύο, καθώς θερμαίνεται με κλιματιστικό και ηλεκτρικό καλοριφέρ. Όμως τις μέρες που μείναμε εκεί εμείς είχε γενικά πολύ κρύο στη Θεσσαλονίκη. Φαντάζομαι πώς ειδικά το καλοκαίρι το διαμέρισμα θα είναι δροσερό, ιδανικό. Τέλος, το διαμέρισμα είναι ιδανικό για όλους, ειδικά για τους νέους, αφού θα βρίσκονται σε απόσταση αναπνοής από τα πιο γνωστά μπαρ, κλαμπ, εστιατόρια και κουτούκια της πόλης.